**LAZDIJŲ R. ŠEŠTOKŲ MOKYKLOS** **2020 METŲ VEIKLOS ATASKAITA**

**I. BENDROJI INFORMACIJA**

**Mokyklos strateginio plano ir metinio veiklos plano įgyvendinimo kryptys ir svariausi rezultatai bei rodikliai**

**Veiklos prioritetai:**

* Ugdymo proceso modernizavimas ir švietimo kokybės kėlimas;
* Mokinių kūrybiškumo, savarankiškumo, verslumo, pilietiškumo ir atsakingumo ugdymas;
* Saugios mokymosi aplinkos užtikrinimas ir mokinių sveikatos stiprinimas;
* Mokyklos bendruomenės ryšių stiprinimas.

Mokyklos strateginiai tikslai ir uždaviniai:

**Gerinti ugdymo kokybę:**

* ugdymo procese taikyti inovacijas ir gerosios praktikos pavyzdžius;
* skatinti mokinių mokymosi motyvaciją ir atsakomybę už ugdymosi rezultatus;
* vesti pamokas, orientuotas į mokinių pasiekimus ir kompetencijų didinimą;
* sudaryti galimybes mokinių saviraiškai, verslumui ir gabių mokinių ugdymui(si);
* vykdyti metodinės ir pedagoginės veiklos gerosios patirties sklaidą, stiprinti pedagogų ir pagalbos mokiniui specialistų bendradarbiavimą;
* efektyvinti pedagoginės pagalbos teikimą;
* gerinti ugdymo kokybę panaudojant ugdymo rezultatus;
* stiprinti Mokyklos ir tėvų partnerystę.

**Kurti saugią ir sveiką mokymosi aplinką:**

* kurti ir atnaujinti edukacines aplinkas;
* efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti Mokyklos bendruomenės mikroklimatą įtraukiant mokinius, tėvus ir pedagogus;
* formuoti elgesio normas mokinių, linkusių pažeisti Mokyklos taisykles ir gerinti jų pamokų lankomumą;
* užtikrinti mokinių saugumą Mokyklos teritorijoje.

**Įgyvendinant Lazdijų r. Šeštokų mokyklos strateginio plano ir 2020 metų veiklos plano įgyvendinimo kryptis, labiausiai sekėsi:**

1. Ugdymą organizuoti nuotoliniu būdu karantino paskelbimo Lietuvos Respublikoje laikotarpiu. Sklandžiai pavyko pasiruošimas nuotoliniam mokymui: bendravimas ir bendradarbiavimas su šeimomis nuotolinio ugdymo klausimais, mokinių aprūpinimo kompiuterine technika ir internetiniu ryšiu organizavimas, bendrų nuotolinio ugdymo strategijų aptarimas ir pasirinkimas bendradarbiaujant mokyklos administracijai ir pedagoginiam personalui, dalijimasis gerąja patirtimi, pedagogų tarpusavio pagalba mokantis dirbti su skaitmeniniu ugdymo turiniu ir naujomis mokymo platformomis, mokinių socialinių reikmių užtikrinimas. Bendri susitarimai tarp mokyklos darbuotojų leido sklandžiai vykti nuotolinėms pamokoms, gauti iš mokinių grįžtamąjį ryšį, spręsti mokinių ugdymosi ar nedalyvavimo pamokose problemas, organizuoti darbo grupių veiklą, rinkti rezultatus apie ugdymosi rezultatus ir juos sisteminti.
2. Pasiekti mokyklos bendruomenės sąmoningumą laikantis saugumo reikalavimų ugdymą organizuojant mokykloje kasdieniu būdu, sklandžiai organizuoti ugdymą pagal kabinetinę sistemą, laikantis klasių izoliacijos. To įrodymas – mokykloje nebuvo nė vieno sergančiojo Covid-19 ligos atvejo. Nacionalinio visuomenės sveikatos centro prie sveikatos apsaugos ministerijos Lazdijų skyriaus vyresniojo specialisto Dariaus Kalėdos 2020 m. gruodžio 9 d. Karantino sąlygų laikymosi kontrolės rezultatų akte Nr. (1-22 16.1.17)PA-3791 vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2544 „Dėl pradinio ugdymo organizavimo būtinų sąlygų“ reikalavimais pažeidimų nenustatyta.
3. Nuotolinio ugdymo iššūkio akivaizdoje išlaikyti 100% mokinių metinį pažangumą, išlaikyti 7,82 balo mokinių metinį pažymių vidurkį, 12,61 proc. mokinių mokslo metus pabaigti aukštesniuoju ugdymo lygmeniu.
4. Formuoti mokinių mokymosi pažangos stebėsenos įgūdžius, bendradarbiauti mokiniams, jų tėvams ir pedagogams, planuojant tolimesnius pasiekimų gerinimo žingsnius. Savo mokymosi pažangą stebi visi mokyklos mokiniai pagal mokykloje susikurtą pažangos stebėsenos sistemą.
5. Organizuoti didžiąją dalį mokyklos tradicinių renginių, reikalui esant perorientuojant veiklų atlikimą į virtualias erdves. Tokiu būdu buvo organizuotos 4 netradicinio ugdymo dienos 1-4 klasių mokiniams ir 6 netradicinio ugdymo dienos 5-10 klasių mokiniams, mokykloje įprasti tradiciniai renginiai, pvz. Motinos diena, Tolerancijos diena, Tarptautinė vaikų gynimo diena, Antikorupcijos diena, kitų įsimintinų datų minėjimai. Tradiciniu būdu mokykloje buvo paminėti ir Sausio 13-osios dienos įvykiai, ir Valstybės atkūrimo, ir Nepriklausomybės atkūrimo dienos, šventiškai užbaigti mokslo metai baigiamųjų klasių mokiniams.
6. Organizuoti pedagogų darbo grupių veiklas, įtraukiant visus pedagogus nuotoliniu būdu planuojat mokyklos ar atskirų grupių veiklas, analizuojant rezultatus, renkant ugdymo informaciją, rengiant projektus ir kt.
7. Dalykinį ugdymą organizuoti netradicinėmis formomis, į organizacinius procesus įtraukiant mokytojų ir mokinių komandas bei pasitelkiant Kultūros paso edukacijas. Netradicinio ugdymo dienų veiklas orientavome į mokyklos mokinių ugdymo aktualijas, matematinių, gamtamokslinių ir kalbinių kompetencijų ugdymą, mokinių pilietiškumo stiprinimą. Per metus organizuota 10 netradicinio ugdymo dienų.
8. Įdomiai ir sklandžiai organizuoti prevencinių projektų veiklas, tapti sertifikuota OLWEUS vardo mokykla. 2020 m. vyko Olweus patyčių prevencijos programos nuotolinis auditas. Mokykla pripažinta atitinkanti Olweus patyčių prevencijos programos ir Olweus programos kokybės užtikrinimo sistemos standartus. Suteiktas „Olweus mokyklos“ vardas 2020-2021 ir 2021-2022 m. m. (Nacionalinio švietimo agentūros 2020 m. gruodžio 22 d. įsakymas Nr. VK-672).
9. Visi mokiniai per metus buvo įtraukti bent į vieną projektinę veiklą.
10. Įsitraukti į ugdymo kokybės gerinimo projektą „Bendrojo ugdymo turinio ir organizavimo modelių sukūrimas ir išbandymas bendrajame ugdyme“, siekiant pagerinti mokinių matematines žinias, ugdyti mokinių erdvinį suvokimą.
11. Užtikrinti mokinių galimybes dalyvauti nacionaliniame mokinių pasiekimų patikrinime, sklandžią ir skaidrią patikrinimų eigą ir rezultatus. Nacionaliniame mokinių pasiekimų patikrinime dalyvavo 88 proc. penktokų ir 92 proc. devintokų. Pavyko užtikrinti visus saugumo reikalavimus testus sprendžiant mokykloje.
12. Kelti pedagogų kvalifikaciją, efektyviai išnaudojant mokymo lėšas ir nemokamo kvalifikacijos kėlimo galimybes, pedagogų kompetencijų tobulinimą derinant su mokyklos ir ugdymo aktualijomis. Kvalifikaciją kėlė visi pedagogai, įskaitant ir informacinio kompiuterinio raštingumo srityje.
13. Formuoti mokinių neformalaus švietimo pasiūlą, pagal mokinių pageidavimus, mokyklos galimybes ir ugdymo aktualijas, motyvuoti mokinius lankyti neformaliojo švietimo užsiėmimus, savo pasiekimus pristatyti mokyklos bendruomenei. 98,45 proc. mokinių lanko neformaliojo švietimo užsiėmimus, užsiėmimai vyko kasdieniu arba nuotolinio ugdymo būdais, ugdymo turinį derinant su kontekstu ir aktualijomis.
14. Viešinti mokinių pasiekimus mokyklos erdvėje, internetinėje svetainėje, mokyklos socialiniame tinkle, motyvuoti mokinius ir bendruomenę už pasiektus rezultatus organizuojant Padėkos dieną.
15. Skatinti ir aktyvinti mokinių savivaldos iniciatyvas vykdant mokyklos prevencinius, kultūrinius renginius, inicijuojant įvairias akcijas, buriant mokyklos mokinių bendruomenę, ugdant jų lyderystę, ieškant naujų veiklų ir saviraiškos formų. Buvo organizuota bendra diskusija tarp mokinių, pedagogų ir mokyklos administracijos, nagrinėti mokiniams aktualūs klausimai, priimti abipusiai naudingi sprendimai.
16. Ugdyti mokinių verslumą vykdant mokomosios bendrovės veiklą, dalyvaujant įvairių socialinių partnerių organizuotose nuotolinėse verslumo ugdymo paskaitose.
17. Mokiniams ir jų tėvams teikti profesinio informavimo, konsultavimo ir orientavimo paslaugas, teikti specialiąją, logopedo, socialinę ir psichologinę bei mokymosi pagalbą pamokose ir po jų mokantis kasdieniu ir nuotoliniu būdu. Mokiniams ir tėvams buvo teikiama informacija karjeros planavimo galimybių, psichologinių ir socialinių problemų sprendimo, patyčių ir nusikalstamumo realioje ir virtualioje aplinkoje klausimais, bendradarbiaudami su Varnėnų kaimo bendruomene organizavome kontaktinius psichologo užsiėmimus pozityvios tėvystės temomis. Mokiniai gali lankyti dalykines lietuvių k. ir literatūros, matematikos ir anglų k. konsultacijas šalinant mokymosi spragas arba tobulinant esamus gebėjimus, ruošiantis olimpiadoms ar konkursams. Konsultacijomis mokiniai pasinaudojo 325 kartus, 90,14 proc. mokyklos mokinių pasinaudojo mokymo pagalba pamokoje.
18. Bendradarbiauti su mokyklos socialiniais partneriais prevenciniais klausimais, sprendžiant mokinių ir jų šeimų problemas. Mokykla atsakingai rengė, teikė informaciją socialiniams partneriams, atstovavo bendruose pasitarimuose ir posėdžiuose.
19. Palaikyti ryšį su mokinių tėvais, teikiant grįžtamąjį ryšį apie ugdymo aktualijas, formuojant pageidaujamą mokinių elgesį, spendžiant ugdymo(si) ir motyvacijos problemas. Mokyklos organizuotose apklausose vidutiniškai dalyvavo 74,53 proc. pakviestųjų tėvų. Buvo organizuotos 2 tėvų dienos: 1 – kontaktiniu būdu mokykloje, 1 – nuotoliniu būdu.
20. Pritaikyti mokyklos lauko aplinką ugdymo tikslams, įrengiant naują edukacinę erdvę – mokomąjį daržą ir prižiūrint jau esamas erdves. Mokyklos rėmėjų dėka sudarytos galimybės pradinių klasių mokiniams aktyviai leisti laisvalaikį po pamokų žaidžiant boulingą.
21. Dalintis gerąja patirtimi su mokyklos ir rajono mokytojais vedant integruotas ir/ar atviras pamokas, vykdyti informacijos ir profesinės patirties sklaidą mokyklos ar rajono pedagogų metodinėse grupėse, mokyklos pedagogų susirinkimuose, projektų dalyvių darbo grupėse, panaudoti personalo patirtį, įgytą kvalifikacijos kėlimo renginiuose. Net pusę ugdymo laiko per metus organizuojant nuotoliniu būdu, pavyko pravesti 93 proc. planuotų netradicinių ir integruotų pamokų, fiksuota 111 pedagogų dalijimosi gerąja darbo patirtimi atvejų mokyklos, rajono metodinėse grupėse, pedagogų tarybos posėdžiuose ar pedagogų savipagalbos rate. Nesant karantino apribojimų mokykloje, pavyko pravesti 40 proc. planuotų atvirų dalykų pamokų.
22. Ugdymą organizuoti netradicinėse aplinkose, už mokyklos ribų, panaudojant rajono teritorijoje esančias erdves, objektus ar pasinaudojant vietos kultūros ar meno institucijų teikiamomis paslaugomis. Įprastomis sąlygomis organizuojant ugdymą, pavyko organizuoti 10 išvykų Lazdijų rajono ribose, nemažai užsiėmimų buvo organizuota Šeštokų miestelio ribose pradinių klasių mokiniams.
23. Skatinti gabius ir motyvuotus mokinius, taip pat įtraukti mažiau savo jėgomis pasitikinčius mokinius dalyvauti olimpiadose, konkursuose, projektuose, viktorinose, parodose ir akcijose, atstovauti mokyklą rajoniniuose ir respublikiniuose konkursuose ir olimpiadose, ekskursijomis ir išvykomis motyvuoti juos už pastangas ir pasiekimus. Per 2020 m. rajoniniuose, respublikiniuose renginiuose mokyklą atstovavo 72 mokiniai, pasiektos 9 prizinės vietos dalykinėse olimpiadose, 4 prizinės vietos respublikiniuose konkursuose, 37 padėkos ir diplomai.
24. Ugdymo procesą aprūpinti moderniomis, inovatyviomis, ugdytis motyvuojančiomis mokymo priemonėmis:
	1. nešiojama garso sistema, burbulų vamzdžiai, šviečiantys kubai, spalvą keičiantys akmenys, didysis akvariumas su medūzomis (sensoriniam-relaksaciniam kambariui);
	2. daugiafunkcinis įrenginys Ricoh (mokytojams ir mokiniams);
	3. pamokas įrašantis ir transliuojantis robotas Swivl (pamokas įrašantis ir pamokas tiesiogiai transliuojantis robotukas „Swilv“. Mokyklai susidūrus su nuotolinio ar mišraus ugdymo iššūkiu, pamokas įrašantis ir tiesiogiai transliuojantis robotas padės efektingai organizuoti ugdymo procesą, pilnai įsitraukti kontaktiniu būdu pamokoje nedalyvaujantiems mokiniams, palengvins mokytojui ugdymo diferencijavimą, padės išspręsti rizikos grupei priklausančių mokytojų saugumo problemą. Šis įrenginys ypač padės sutaupyti mokymo lėšų, organizuojant ugdymą mokiniams, kuriems skirtas mokymas namuose);
	4. dokumentų kamera (dokumentų kamera skirta kokybiškam nuotolinio ugdymo organizavimui);
	5. karuselė, smėlio dėžė (ikimokyklinio ir priešmokyklinio ugdymo vaikų aktyvaus judėjimo ir poilsio zonai įrengti);
	6. pufai, nestandartinė didelė sofa, lentynos (pradinių klasių mokinių poilsio edukacinei erdvei, mokinių kompetencijų aplankų saugojimui);
	7. skaitmeninė mokymo(si) priemonė įtraukiajam ugdymui - edukacinių žaidimų rinkinys (taikant šias skaitmenines mokymo priemones auga vaikų motyvacija, koncentracija, komfortas, padidėja terapijos proceso greitis. Mokymo ištekliai taip pat sėkmingai taikomi raidos pagalbos, kalbos terapijos, pedagoginės terapijos užsiėmimuose. Taikoma esant tokiems sutrikimams kaip dauno sindromas, autizmas, mutizmas, autizmo spektro sutrikimas (ASD), įvairūs intelektiniai sutrikimai, psichinė negalia, cerebralinis paralyžius, specifinės kalbos negalios, kalbos vystymosi sutrikimai, klausos vystymosi sutrikimai, disleksija, disgrafija, diskalkulija);
	8. futbolo kamuoliai, gimnastikos lankai, edukaciniai žaidimai (fizinio ugdymo pamokoms, neformaliajai veiklai, pailgintos dienos grupės, ikimokyklinio ir priešmokyklinio ugdymo grupių vaikų veikloms).
25. Gerinti darbuotojų darbo sąlygas (lauko darbams įsigytas lapų pūtėjas, vejos traktoriukas).

**Vis dar tobulintinomis sritimis laikome:**

1. Mokinių aukštesniųjų mąstymo ir matematinių gebėjimų ugdymas.
2. Atskirų mokinių lankomumo rodiklių gerinimas.
3. Mokyklos aplinkos izoliavimas nuo pašalinių asmenų.
4. Dalies pedagogų informacinio kompiuterinio raštingumo kompetencija.

**Išoriniai veiksniai, įtakoję mokyklos veiklos rezultatus:**

1. Respubliką ir visą pasaulį ištikusi pandemija, kurios poveikyje kasdienį mokymo būdą pakeitė nuotolinis.
2. Komplikuotos galimybės laiku patikrinti mokinių pasiekimus, palyginti juos su rajono ir Lietuvos mokinių pasiekimais, informaciją panaudoti ugdymo tobulinimo planavimui.
3. Karantino taisyklių reikalavimai, kurie apribojo mokinių ir pedagogų mobilumą, kontaktų galimybę mokantis mokykloje kasdieniu būdu, pašalinių asmenų, organizuojančių netradicinį ugdymą mokykloje, patekimą į mokyklą.
4. Skirtingi mokinių ir pedagogų kompiuterinio raštingumo įgūdžiai.
5. Nepakankama kokybiško skaitmeninio ugdymo turinio pasiūla, per mažas mokyklų finansavimas palyginus su skaitmeninio ugdymo turinio ir modernios nuotolinio ugdymo organizavimo įrangos kainomis.

Rengdami ir įgyvendindami 2021 m. mokyklos veiklos plano tikslus, uždavinius ir jiems įgyvendinti skirtas priemones, didesnį dėmesį skirsime tobulintinų sričių priemonių įgyvendinimui.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Gerinti ugdymo kokybę**Mokinių pažangumas – 100 %.1,5 % pagerės bendras mokinių pasiekimų vidurkis.≥ 5 % 1–10 klasių mokinių mokslo metus baigs aukštesniuoju lygiu.Nacionalinių mokinių pasiekimų patikrinimo rezultatai yra teigiami 100 %.PUPP rezultatai aukštesniuoju ir pagrindiniu lygiu bus ≥ 50 %. | **Planuota**100 %7.52≥5,95%100 %≥ 50 %. | **Pasiekta**100%7.8212,61%Nebuvo vykdyta dėl pandemijos apribojimų |
| **1.1.** | **Uždavinys.** Ugdymo procese taikyti inovacijas ir gerosios praktikos pavyzdžius. |
|  | **Įstaigos priemonės pavadinimas** | **Proceso ir / ar indėlio vertinimo kriterijai, mato vienetai, planuotos ir pasiektos reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Proceso ir/ar indėlio vertinimo kriterijai ir mato vienetai** | **Planuota** | **Pasiekta**  | **Numatyta data** | **Faktinė data** | **Patvirtinti** | **Panaudoti** |
| 1.1.1. | Panaudoti turimas informacines komunikacines technologijas (toliau – IKT) ugdymo procese. | IKT priemonėmis vestų pamokų dalis, proc. | 70 | 77,64 | Direktoriaus pavaduotojas ugdymui | 2020 m. | 2020 m. | Mokymo lėšos | Mokymo lėšos |
| 1.1.2. | Vesti netradicines ir integruotas pamokas | Netradicinių ir integruotų pamokų per metus skaičius, vnt.  | ≥129 | 120 | Direktoriaus pavaduotojas ugdymui, dalykų mokytojai | 2020 m. | 2020 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.1.3. | Ugdyti mokinius per projektines veiklas | Mokinių, įtrauktų į projektinę veiklą, dalis, proc. | =100 | 100 | Direktoriaus pavaduotojas ugdymui, dalykų mokytojai | 2020 m. | 2020 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.1.4. | Kelti mokytojų kvalifikaciją, siekiant atnaujinti IKT naudojimo pamokoje kompetencijas, ieškant naujų inovacijų taikymo ugdymo procese formų. | Mokytojų, kėlusių kvalifikaciją IKT panaudojimo pamokose tematika, dalis, proc. | ≥95 | 100 | Direktorius, direktoriaus pavaduotojas ugdymui, dalykų mokytojai | 2020 m. | 2020 m. | Mokymo lėšos | Mokymo lėšos |
| **1.2.** | **Uždavinys.** Skatinti mokinių mokymosi motyvaciją ir atsakomybę už ugdymosi rezultatus. |
| 1.2.1. | Organizuoti pažintines išvykas, edukacines pamokas už Mokyklos ribų. | Pažintinių išvykų, edukacinių pamokų už Mokyklos ribų skaičius, vnt. | ≥50 | 41 | Direktoriaus pavaduotojas ugdymui, dalykų mokytojai | 2020 m. | 2020 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.2.2. | Organizuoti padėkos dieną | Įvykęs padėkos dienos renginys, vnt. | 1 | 1 | Direktorius, direktoriaus pavaduotojas ugdymui, dalykų mokytojai | 2020 m. | 2020 m. | Rėmėjų lėšos | Rėmėjų lėšos |
| 1.2.3. | Viešinti mokinių pasiekimus Mokyklos internetinėje svetainėje. | Paviešintų mokinių pasiekimų, laimėjimų dalis, proc. | 100 | 100 | Dalykų mokytojai | 2020 m. | 2020 m. | Mokymo lėšos | Mokymo lėšos |
| 1.2.4. | Publikuoti mokinių kūrybinius darbus Mokyklos edukacinėse erdvėse ir Mokyklos internetinėje svetainėje. | Publikuotų kūrybinių mokinių darbų, dalis, proc. | 100 | 100 | Dalykų mokytojai | 2020 m. | 2020 m. | Mokymo ir rėmėjų lėšos | Mokymo ir rėmėjų lėšos |
| **1.3.** | **Uždavinys.** Vesti pamokas, orientuotas į mokinių pasiekimus ir kompetencijų didinimą. |
| 1.3.1. | Vesti atviras pamokas Mokyklos mokytojams. | Pravestos atviros pamokos Mokyklos mokytojams, vnt. | ≥10 | 4 | Direktorius, direktoriaus pavaduotojas ugdymui, dalykų mokytojai | 2020 m. | 2020 m. | Mokymo lėšos | Mokymo lėšos |
| 1.3.2. | Panaudoti NMPP, diagnostinių testų ir PUPP užduočių ir rezultatų informaciją mokinių dalykinių kompetencijų ugdymui. | NMPP, diagnostinių testų ir pagrindinio ugdymo pasiekimų patikrinime visi mokiniai turi teigiamus įvertinimus, proc. | 100 | Patikrinimai nebuvo organizuojami dėl pandemijos įvestų apribojimų | Direktorius, direktoriaus pavaduotojas ugdymui, dalykų mokytojai | 2020 m. | 2020 m. | Mokymo lėšos | Mokymo lėšos |
| PUPP lietuvių kalbos ir literatūros, matematikos vidurkiai, balais | Lietuvių k. ir literatūra ≥ 8,1, Matematika ≥6,45. |
| **1.4.** | **Uždavinys.** Sudaryti galimybes mokinių saviraiškai, verslumui ir gabių mokinių ugdymui(si). |
| 1.4.1. | Pagal galimybes sudaryti sąlygas mokiniams rinktis dalykų modulius. | Dalykų modulius pasirinkusių mokinių dalis, kuriems buvo jie pasiūlyti | 100 | 100 | Direktorius, direktoriaus pavaduotojas ugdymui | 2020 m. | 2020 m. | Mokymo lėšos | Mokymo lėšos |
| 1.4.2. | Įvairinti neformalaus švietimo programų pasiūlą, atsižvelgiant į mokinių poreikius ir Mokyklos finansines galimybes, į neformaliojo švietimo veiklą įtraukti kuo daugiau mokinių. | Neformaliojo švietimo užsiėmimus Mokykloje lankančių mokinių dalis, proc. | ≥90 | 98,45 | Direktorius, direktoriaus pavaduotojas ugdymui, dalykų mokytojai | 2020 m. | 2020 m. | Mokymo lėšos | Mokymo lėšos |
| 1.4.3. | Vykdyti neformaliojo švietimo programų įgyvendinimo atsiskaitomybę Mokyklos bendruomenei.  | Mokyklos bendruomenei pristatyti neformaliojo švietimo programų rezultatai, įvykęs renginys, vnt. | 1 | 1 | Direktoriaus pavaduotojas ugdymui, dalykų mokytojai | 2020 m. | 2020 m. | Mokymo lėšos | Mokymo lėšos |
| 1.4.4. | Organizuoti netradicines dalykines dienas (kalbų ir socialinių mokslų, gamtos ir tiksliųjų mokslų, menų ir technologijų). | Netradicinių dalykinių dienų skaičius, vnt.  | 10 | 10 | Direktoriaus pavaduotojas ugdymui, dalykų mokytojai | 2020 m. | 2020 m. | Mokymo lėšos | Mokymo lėšos |
| 1.4.5. | Organizuoti gabiems mokiniams edukacines išvykas į laboratorijas, mokslo ir technologijų objektus. | Organizuotų edukacinių išvykų skaičius, vnt. | ≥35 | 10 | Dalykų mokytojai | 2020 m. | 2020 m. | Mokymo ir projektinės lėšos | Mokymo ir projektinės lėšos |
| 1.4.6. | Skatinti gabius mokinius dalyvauti olimpiadose, konkursuose, projektuose, varžybose, viktorinose, parodose, akcijose. | Rajoninių olimpiadų, konkursų, viktorinų ir varžybų, kuriose dalyvavo Mokyklos mokiniai, skaičius, vnt. | ≥48 | 72 | Direktorius, direktoriaus pavaduotojas ugdymui, dalykų mokytojai | 2020 m. | 2020 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.4.7. | Skatinti ir palaikyti mokinių novatoriškas iniciatyvas dalyvauti mokinių savivaldos veikloje. | Parengto ir įgyvendinto mokinių tarybos veiklos plano renginių dalis, proc.  | ≥90 | 70 | Direktorius, direktoriaus pavaduotojas ugdymui, mokinių tarybos koordinatorius | 2020 m. | 2020 m. | Mokymo ir savivaldybės biudžeto lėšos | Mokymo ir savivaldybės biudžeto lėšos |
| 1.4.8. | Kurti mokomąsias mokinių bendroves. | Veiklą vykdančių mokomųjų mokinių bendrovių skaičius, vnt. | 1 | 1 | Mokomųjų mokinių bendrovių koordinatorius | 2020 m. | 2020 m. | Bendrovių steigėjų lėšos | Bendrovių steigėjų lėšos |
| **1.5.** | **Uždavinys.** Vykdyti metodinės ir pedagoginės veiklos gerosios patirties sklaidą, stiprinti pedagogų ir pagalbos mokiniui specialistų bendradarbiavimą. |
| 1.5.1. | Panaudoti personalo patirtį ugdymo tobulinimui. | Kvalifikacijos tobulinimo renginiuose dalyvavusių pedagogų gerosios patirties pristatymo direkciniuose pasitarimuose, metodinėse grupėse atvejai, vnt. | ≥40 | 111 | Metodinės tarybos pirmininkas | 2020 m. | 2020 m. | Mokymo lėšos | Mokymo lėšos |
| 1.5.2. | Bendradarbiauti su rajono mokytojais dalijantis gerąja patirtimi ugdymo rezultatų gerinimo metodikos srityje. | Mokykloje organizuotų gretimų mokyklų dalykų mokytojams konferencijų skaičius, vnt.  | 1 |  0 (renginys nebuvo organizuotas dėl pandemijos apribojimų) | Direktorius, direktoriaus pavaduotojas ugdymui, metodinės tarybos pirmininkas, metodinių grupių vadovai | 2020 m. | 2020 m. | Mokymo lėšos | Mokymo lėšos |
| 1.5.3. | Sudaryti darbo grupes planuoti Mokyklos veiklai, įtraukiant visus mokytojus. | Mokyklos veiklos planavimo darbo grupėse dalyvavusių pedagogų dalis, proc. | 100 | 100 | Direktorius, direktoriaus pavaduotojas ugdymui | 2020 m. | 2020 m. | Mokymo lėšos | Mokymo lėšos |
| 1.5.4. | Skatinti mokytojų kvalifikacijos tobulinimą.  | Kvalifikaciją tobulinusių pedagoginių darbuotojų dalis, proc.  | 100 | 100 | Direktorius, direktoriaus pavaduotojas ugdymui | 2020 m. | 2020 m. | Mokymo lėšos | Mokymo lėšos |
| **1.6.** | **Uždavinys.** Efektyvinti pedagoginės pagalbos teikimą. |
| 1.6.1. | Mokiniams teikti profesinio informavimo, konsultavimo ir orientavimo paslaugos. | Mokinių, gavusių profesinio informavimo, konsultavimo ir orientavimo paslaugą 5-10 kl. dalis, proc. | 100 | 100 | Klasių auklėtojai, pagalbos mokiniui specialistai, neformaliojo švietimo vadovas | 2020 m. | 2020 m. | Mokymo lėšos | Mokymo lėšos |
| 1.6.2. | Teikti socialinę pedagoginę pagalbą socialinių įgūdžių stokojantiems mokiniams ir jų tėvams. | Socialinę pedagoginę pagalbą gavusių mokinių dalis, proc., kurie stokoja socialinių įgūdžių pagal Mokyklos Vaiko gerovės komisijos nutarimus ir VšĮ Lazdijų švietimo centro pateiktas pažymas | 100 | 100 | Socialinis pedagogas | 2020 m. | 2020 m. | Mokymo lėšos | Mokymo lėšos |
| 1.6.3. | Teikti specialiąją pagalbą mokiniams ir jų tėvams.  | Specialiąją pagalbą ir konsultacijas gaunančių mokinių ir jų tėvų dalis, proc., kuriems skirta pagalba pagal VšĮ Lazdijų švietimo centro pateiktas pažymas | 100 | 100 | Specialusis pedagogas | 2020 m. | 2020 m. | Mokymo lėšos | Mokymo lėšos |
| 1.6.4. | Teikti logopedinę pagalbą kalbėjimo sutrikimų turintiems mokiniams ir jų tėvams. | Logopedo pagalbą ir konsultacijas gavusių mokinių ir jų tėvų dalis, proc., pagal VšĮ Lazdijų švietimo centro pateiktas pažymas ir suderintus sąrašus | 100 | 100 | Logopedas | 2020 m. | 2020 m. | Mokymo lėšos | Mokymo lėšos |
| 1.6.5. | Teikti psichologo pagalbą mokiniams, jų tėvams ir pedagogams, sprendžiant mokinių asmenybines, bendravimo ir elgesio problemas. | Psichologo konsultacijas gavusių mokinių ir jų tėvų dalis, proc. pagal VšĮ Lazdijų švietimo centro pateiktas pažymas, Lazdijų rajono savivaldybės ir Mokyklos Vaiko gerovės komisijos nutarimus | 100 | 5,55 (mokykla neturi specialisto) | Psichologas | 2020 m. | 2020 m. | Mokymo ir projektinės lėšos | Mokymo ir projektinės lėšos |
| Psichologinę pagalbą gavusių mokinių dalis, proc., dalyvavusių patyčių ir smurto atvejuose | 100 | 0 (patyčių ir smurto atvejų 2020 m. mokykloje nebuvo) |
| 1.6.6. | Teikti mokymosi pagalbą pamokoje ir po pamokų skirtingų gebėjimų mokiniams, konsultuoti mokinius.  | Mokymosi pagalbą pamokoje gavusių mokinių dalis, proc. | ≥95 | 90,14 | Dalykų mokytojai | 2020 m. | 2020 m. | Mokymo lėšos | Mokymo lėšos |
| Po pamokų konsultuojamų mokinių skaičius, vnt. | ≥180 | 325 |
| **1.7.** | **Uždavinys.** Gerinti ugdymo kokybę panaudojant ugdymo rezultatus. |
| 1.7.1. | Mokinių pažangos stebėsenos efektyvinimas | Mokinių, turinčių teigiamus metinius įvertinimus dalis, proc.  | 100 | 100 | Direktoriaus pavaduotojas ugdymui, dalykų mokytojai, klasių auklėtojai | 2020 m. | 2020 m. | Mokymo lėšos | Mokymo lėšos |
| Padidėjusi aukštesnįjį pasiekimų lygmenį pasiekusiųjų mokinių dalis, proc. | ≥13,9 | 12,61 |
| 1-10 klasių mokinių, kuriems parengtos individualios pažangos stebėsenos suvestinės, dalis, proc. | 100 | 100 | Klasių auklėtojai  |
| Bendras Mokyklos pažangumas, proc. | 100 | 100 | Direktoriaus pavaduotojas ugdymui |
| **1.8.** | **Uždavinys.** Stiprinti mokyklos ir tėvų partnerystę |
| 1.8.1. | Organizuoti mokinių tėvų švietimą pedagoginiais, psichologiniais ir sveikatos tausojimo klausimais. | Šviečiamųjų renginių tėvams pedagoginiais, psichologiniais, socialiniais ir sveikatos tausojimo klausimais skaičius per metus, vnt. | ≥1 | 4 | Pagalbos mokiniui specialistai | 2020 m. | 2020 m. | Mokymo ir projektinės lėšos | Mokymo ir projektinės lėšos |
| 1.8.2. | Tirti mokinių tėvų lūkesčius.  | Apklausose dalyvavusių tėvų dalis, proc. | ≥55 | 74,53 | Direktorius, direktoriaus pavaduotojas ugdymui, klasių auklėtojai | 2020 m. | 2020 m. | Mokymo lėšos | Mokymo lėšos |
| Parengtų ir pristatytų ataskaitų skaičius, vnt. | ≥1 | 3 |
| 1.8.3. | Organizuoti tėvų dienas.  | Įvykusių tėvų dienų per metus skaičius, vnt. | ≥2 | 2 | Direktorius, direktoriaus pavaduotojas ugdymui, klasių auklėtojai | 2020 m. | 2020 m. | Mokymo lėšos | Mokymo lėšos |
| **2.** | **Kurti saugią ir sveiką mokymosi aplinką.** | **Tikslo pasiekimo vertinimo kriterijus, mato vienetas ir reikšmė** |
|  | 100% Mokyklos bendruomenės nariai įsitraukia į aplinkos tvarkymą ir puoselėjimą;100 % įgyvendinamas Vaiko gerovės komisijos (toliau – VGK) veiklos planas;100 % mokinių dalyvauja įgyvendinamose prevencinėse programose;Aptverta Mokyklos teritorija ir iškirsti nesaugūs medžiai. | **Planuota** | **Pasiekta**  |
| **100%****100%****100%****Taip** | **33%****97%****100%****Teritorija neaptverta, iškirstas 1 medis** |
| **2.1.** | **Uždavinys.** Kurti ir atnaujinti edukacines aplinkas. |
| 2.1.1. | Kurti edukacines erdves Mokyklos lauko aplinkoje.  | Įrengtų erdvių skaičius, vnt. | 1 | 1 | Direktorius, direktoriaus pavaduotojas ugdymui, ūkvedys, dalykų mokytojai | 2020 m. | 2020 m. | Savivaldybės biudžeto ir rėmėjų lėšos | Savivaldybės biudžeto ir rėmėjų lėšos |
| 2.1.2. | Formuoti Mokyklos aplinkos kampelius, želdinius ir gėlynus, įtraukiant Mokyklos bendruomenę: mokytojus, klasių auklėtojus, mokinius ir jų tėvus. | Mokyklos bendruomenės narių įsitraukimas į Mokyklos aplinkos tvarkymą, proc. | 100 | 33 | Direktorius, direktoriaus pavaduotojas ugdymui, ūkvedys, klasių auklėtojai, dalykų mokytojai, kiti darbuotojai | 2020 m. | 2020 m. | Savivaldybės biudžeto lėšos | Savivaldybės biudžeto lėšos |
| **2.2.** | **Uždavinys.** Efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti Mokyklos bendruomenės mikroklimatą, įtraukiant mokinius, tėvus ir pedagogus. |
| 2.2.1. | Tobulinti VGK narių ir pedagogų kompetencijas prevencijos srityje | Kvalifikaciją tobulinusių VGK narių dalis, proc. | 100 | 100 | VGK pirmininkas | 2020 m. | 2020 m. | Mokymo lėšos | Mokymo lėšos |
| 2.2.2. | Organizuoti prevencinius renginius Mokyklos bendruomenei, pasitelkiant socialinius partnerius: policijos pareigūnus, vaiko teisių apsaugos specialistus, socialinius darbuotojus, sveikatos įstaigų darbuotojus, švietimo centro darbuotojus, priešgaisrinės apsaugos darbuotojus ir tėvus. | Įgyvendintų VGK veiklos plano priemonių dalis, proc. | 100 | 97 | VGK pirmininkas | 2020 m. | 2020 m. | Mokymo lėšos | Mokymo lėšos |
| 2.2.3. | Organizuoti bendrą mokinių, pedagogų ir jų tėvų diskusiją prevencine, ugdymo tobulinimo tematika. | Įvykusi diskusija, vnt. | ≥1 | 1 | Direktorius, direktoriaus pavaduotojas ugdymui, klasių auklėtojai | 2020 m. | 2020 m. | - | - |
| 2.2.4. | Įgyvendinti prevencines priemones per projektinę veiklą. | Įgyvendintų prevencinių (nusikalstamumo, vasaros poilsio) programų skaičius, vnt. | ≥2 | 2 | Projektų rengimo darbo grupės pirmininkas | 2020 m. | 2020 m. | Projektinės lėšos | Projektinės lėšos |
| 2.2.5. | Įgyvendinti patyčių prevencinę programą Mokyklos bendruomenėje. | Įgyvendintų patyčių prevencinių programų skaičius, vnt. | 1 | 1 | Direktorius, direktoriaus pavaduotojas ugdymui, socialinis pedagogas | 2020 m. | 2020 m. | Projektinės ar mokymo lėšos | Projektinės ar mokymo lėšos |
| **2.3.** | **Uždavinys.** Formuoti elgesio normas mokinių, linkusių pažeisti mokyklos taisykles ir gerinti jų pamokų lankomumą. |
| 2.3.1. | Bendradarbiauti su mokinių tėvais, socialiniais partneriais dėl mokinių lankomumo užtikrinimo. | Praleistų be pateisinamos priežasties pamokų skaičius, tenkantis vienam mokiniui | ≤16 | 16,69 | Direktoriaus pavaduotojas ugdymui, klasių auklėtojai | 2020 m. | 2020 m. | - | - |
| **2.4.** | **Uždavinys.** Užtikrinti mokinių saugumą Mokyklos teritorijoje. |
| 2.4.1. | Paruošti Mokyklos teritoriją aptvėrimo darbams ir tvoros įrengimui. | Aptverta Mokyklos teritorija | Taip | Ne | Direktorius, ūkvedys | 2020 m. | 2020 m. | Savivaldybės biudžeto lėšos | Savivaldybės biudžeto lėšos |
| 2.4.2. | Pašalinti grėsmę keliančius medžius.  | Išpjautų medžių skaičius, vnt. | 4 | 1 | Ūkvedys | 2020 m. | 2020 m. | Savivaldybės biudžeto lėšos | Savivaldybės biudžeto lėšos |
|  | **IŠ VISO:** | Mokymo lėšos – skirta 352546,00 Eur, panaudota 352546,0 Eur.Savivaldybės biudžeto lėšos – skirta 158398,50 Eur, panaudota 155039,49 Eur. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_